
Prípravné trhové konzultácie

Otázky k zákazke Nasadenie integračnej platformy 
(projekt “IP”)

V rámci pripravovaného projektu rozvoja a využitia existujúcej integračnej platformy realizuje obstarávateľ prípravné trhové konzultácie so zámerom získať relevantné informácie od odborných subjektov na trhu. 
Cieľom je pripraviť podklady pre verejné obstarávanie na prevzatie existujúcej integračnej platformy obstarávateľa (SAP Integration Suite), realizáciu integrácií v rámci pilotnej fázy, ktorej obsahom bude náhrada interného integračného systému DISPEČER a presun prostredníctvom neho integrovaných systémov na integráciu cez centrálnu integračnú platformu obstarávateľa (SAP Integration Suite).

1. Cenová štruktúra
Popis:
V rámci obstarávania bola pripravená jednotná štruktúra ceny, ktorá má slúžiť na spracovanie cenovej ponuky a zabezpečiť porovnateľnosť predložených ponúk.
Otázka:
Je navrhnutá štruktúra ceny pre Vás zrozumiteľná a vhodná na prípravu porovnateľných ponúk? Viete ju pre účely PTK indikatívne a nezáväzne vyplniť? Ak nie, uveďte, ktoré položky nie sú dostatočne určité alebo naceniteľné a ako ich navrhujete upraviť.
2. Trvanie
Popis:
V opise predmetu zákazky (OPZ) sú integrácie rozdelené do kategórií podľa predpokladanej náročnosti implementácie, aby bolo možné lepšie odhadnúť rozsah a prácnosť.
Otázka:
Aké sú podľa Vás časové nároky na implementáciu integrácií v jednotlivých kategóriách podľa členenia uvedeného v OPZ?
3. Prevzatie
Popis:
V opise predmetu zákazky (OPZ) je popísaný postup prevzatia IT systému (existujúcej inštalácie SAP Integration Suite) od predošlého dodávateľa vrátane základných krokov a očakávaní.
Otázka:
Považujete navrhovaný postup prevzatia systému za realizovateľný a dostatočne zrozumiteľný? Vidíte v ňom potenciálne riziká alebo problematické oblasti? Ak áno, ktoré časti je podľa Vás potrebné spresniť alebo doplniť?

4. IS Dispečer
Popis:
V opise predmetu zákazky (OPZ) je definovaná požiadavka na náhradu existujúcich integrácií realizovaných cez IS Dispečer novými integráciami prostredníctvom SAP Integration Suite, vrátane očakávaného rozsahu a rámcového postupu realizácie.
Otázky:
1. Považujete navrhovaný prístup k náhrade integrácií za realizovateľný a dostatočne zrozumiteľne popísaný? Identifikujete v ňom potenciálne riziká alebo problematické oblasti? Ktoré časti je podľa Vás potrebné spresniť alebo doplniť?
2. Je požadovaná doba 6 mesiacov na realizáciu podľa Vášho názoru primeraná vzhľadom na rozsah a komplexnosť?
Máte návrhy alebo odporúčania, ktoré by podľa Vás pomohli zefektívniť realizáciu alebo zvýšiť kvalitu prípravy a implementácie integračných rozhraní a pilotného projektu náhrady IS Dispečer?
5. Tím expertov
Popis:
V opise predmetu zákazky (OPZ) sú definované požiadavky na zloženie a odborné kompetencie tímu expertov, ktorý má zabezpečiť realizáciu zákazky.
Otázka:
Považujete navrhnuté zloženie a požiadavky na tím expertov za primerané a dostatočné pre úspešnú realizáciu zákazky? Ak nie, ktoré roly alebo kompetencie by podľa Vás bolo vhodné upraviť alebo doplniť?
6. SharePoint Server Subscription Edition 
Popis:
V opise predmetu zákazky (OPZ) je uvedená požiadavka na dodanie softvérového komponentu, ktorý bude slúžiť ako integračný adaptér pre pripojenie na SharePoint Server Subscription Edition pre platformu SAP Integration Suite a umožní realizáciu integračných rozhraní.
Otázka:
Považujete dodanie uvedeného komponentu za realizovateľné v požadovanom rozsahu? Predpokladáte jeho zabezpečenie prostredníctvom existujúceho riešenia tretej strany, Vášho existujúceho riešenia alebo formou vlastného vývoja?
---------------

7. [bookmark: _Hlk173934663]Považujete opis predmetu zákazky (OPZ), ktorý poskytol verejný obstarávateľ, za jasný, určitý a zrozumiteľný z pohľadu jednoznačného definovania predmetu zákazky a vo vzťahu k Vášmu naceneniu predmetu zákazky?  Ak nie, uveďte prosím dôvody a konkrétne návrhy na doplnenie OPZ.
8. Sú zrozumiteľné všetky požiadavky OPZ – podľa príloh:
Ak nie, ktorá konkrétna požiadavka  nie je pre Vás dostatočne zrozumiteľná a z akého dôvodu? Ako ju navrhujete upraviť, aby bola zrozumiteľná?
9. Identifikovali ste nejakú skutočnosť v dostupných materiáloch zákazky, ktorá by Vám bránila v účasti v plánovanej súťaži (napr. finančné hodnoty referenčných zákaziek  predbežne navrhované v podmienkach účasti )? Ak áno, uveďte konkrétne prosím. (a tiež uveďte, ako ich navrhujete zmeniť,  aby Vám už nebránila v účasti v plánovanej súťaži alebo aby Vám už nesťažovala účasť v plánovanej súťaži).
10. S prihliadnutím na obsah zákazky - projektu v súvislosti s jeho implementačným plánom považujete určený čas na implementáciu riešenia za dostatočný?
11. Aké sú podľa Vás závažné implementačné obmedzenia a riziká ?
12. Viete na základe poskytnutých podkladov uviesť indikatívne a nezáväzné cenové rozpätie pre predmet zákazky, prípadne pre jeho hlavné časti? Ktoré položky sú podľa Vás hlavnými cenotvornými faktormi? Ktoré požiadavky je potrebné spresniť, aby bolo možné pripraviť porovnateľnú cenovú ponuku ?Verejný obstarávateľ pri definovaní platobných míľnikov sleduje cieľ realizovať platby až po dodaní uceleného plnenia (fakturačného celku, napr. prevzatie prevádzky existujúcej IP - SAP Integration Suite, ukončenie Pilota integračnej platformy (náhrada IS Dispečer)). 
Platobné míľniky:
	1.
	Prevzatie IP
	30%

	2.
	Vykonanie Pilotu integračnej platformy (náhrada IS Dispečer),
dokončenie predmetu zmluvy
	70%


Môže byť rozdelenie platieb do platobných míľnikov pre Vás prekážkou predloženia ponuky  v prípade, že áno, navrhnite, prosím, alternatívne možnosti rozdelenia míľnikov, ktoré by zodpovedali bežnej praxi.
13. Plánovaná lehota na predloženie ponuky je 30 kalendárnych dní. Je uvedená lehota pre Vás dostatočne dlhá? Ak nie je, uveďte nám prosím dôvod na predĺženie plánovanej lehoty na predkladanie ponúk, a čas, o aký ju navrhujete predĺžiť.
14. S akými najčastejšími prekážkami ste sa doteraz pri dodávke a implementácii rovnakého alebo porovnateľného predmetu zákazky stretli a ako ste sa s nimi vysporiadali?
15. Viete nám pre účely mapovania trhu uviesť príklady Vašich rovnakých alebo obdobných dodávok a implementácií realizovaných v posledných piatich rokoch? Pri každom príklade uveďte, prosím, najmä stručný opis predmetu plnenia, rozsah implementácie, rok dokončenia, typ objednávateľa a informáciu, či išlo o verejný alebo súkromný sektor. Ak sú údaje dôverné, môžete ich uviesť v anonymizovanej alebo agregovanej podobe. Po oboznámení sa s navrhovaným predmetom zákazky a rámcovými podmienkami by ste mali nezáväzný záujem zúčastniť sa pripravovanej súťaže? Ak nie, uveďte hlavné dôvody. 
16. Aké kvalitatívne kritériá by podľa Vás bolo vhodné zvážiť pri vyhodnocovaní ponúk, aby obstarávateľ okrem ceny zohľadnil aj kvalitu, skúsenosť tímu, spôsob realizácie, riadenie rizík alebo prevádzkovú udržateľnosť riešenia? Považujete navrhované podmienky účasti a požiadavky na predmet zákazky za primerané z pohľadu dostupnosti hospodárskej súťaže na trhu? Viete odhadnúť, či ich vie splniť dostatočný počet subjektov, prípadne ktoré požiadavky môžu počet potenciálnych uchádzačov neprimerane obmedziť? Viete ako potencionálny uchádzač splniť všetky požiadavky verejného obstarávateľa na predmet plánovanej zákazky sám alebo predpokladáte, že budete potrebovať subdodávateľa?
17. Aké informácie alebo dokumenty nad rámec už poskytnutých potrebujete poznať pre riadne ocenenie predmetu zákazky?
18. Aké vstupy alebo súčinnosť by mal verejný obstarávateľ zabezpečiť vopred (aby bol projekt IP úspešne implementovaný, napríklad príprava na pilot, apod.)?

Ak odpoveď obsahuje dôverné informácie, účastník PTK ich označí a zároveň uvedie, či je možné poskytnuté informácie zverejniť v anonymizovanej alebo agregovanej podobe.

